Το **Φεστιβάλ Τέχνης Βαρά** διεξάγεται κάθε χρόνο στην περιφέρεια Νιιγκάτα της Ιαπωνίας και περιλαμβάνει τεράστια γλυπτά, που έχουν δημιουργηθεί από άχυρα ρυζιού.

Τέχνη Βαρά στην Ιαπωνία
-----------------------

Γλυπτό νούμπατ, κατασκευασμένο με άχυρα (Γιορκ, Δυτική Αυστραλία)
Στο πάρκο Ουβασεκιγκάτα (Uwasekigata Park, 上堰潟公園) στην περιφέρεια Νιιγκάτα της Ιαπωνίας διεξάγεται από το 2008 το Φεστιβάλ Τέχνης Βαρά. Παραδοσιακά στην Ιαπωνία χρησιμοποιούνταν τα άχυρα ρυζιού για την κατασκευή αντικειμένων καθημερινής χρήσης, για λίπασμα και για τη δημιουργία αχυρένιων στεγών. Επίσης, οι αγρότες χρησιμοποιούσαν τα άχυρα ρυζιού ως ζωοτροφή για τα άλογα και τις αγελάδες. Όμως με την πάροδο του χρόνου αυτά τα προϊόντα αντικαταστάθηκαν με τυποποιημένα βιομηχανικά προϊόντα και άλλαξε ο παραδοσιακός τρόπος ζωής των ανθρώπων της περιοχής. Έτσι, δημιουργήθηκε ένα τεράστιο απόθεμα από στάχια ρυζιού, που οι αγρότες πλέον δεν το χρησιμοποιούσαν. Το 2006 η πόλη Νιιγκάτα σε συνεργασία με το Πανεπιστήμιο Τέχνης Μουσασινό (武蔵野美術大学, *Musashino Bijutsu Daigaku*) ή Μουσάμπι (武蔵美, *Musabi*) του Τόκιο και τον καθηγητή Σίνγκο Μιγιατζίμα δημιούργησαν την *Τέχνη Βαρά* (わらアート, Wara āto), που σημαίνει *τέχνη με άχυρο*.

Αρχικά οι σπουδαστές δεν ήξεραν να χρησιμοποιούν τα στάχια ρυζιού ως υλικό για τη δημιουργία έργων τέχνης. Με την πάροδο όμως του χρόνου συνεργάστηκαν με ντόπιους τεχνίτες και αγρότες από την περιφέρεια Νιιγκάτα και υιοθέτησαν παραδοσιακές τεχνικές επεξεργασίας σταχιών ρυζιού.

Οι καλλιτέχνες δημιουργούν τεράστια έργα τέχνης από στάχια ρυζιού, που φθάνουν έως πέντε μέτρα ύψος. Ο σκελετός αυτών των έργων τέχνης είναι κατασκευασμένος από κομμάτια ξύλου και έπειτα προστίθενται διάφορα στρώματα από στάχια ρυζιού.

Το 2020 δεν διεξάχθηκε το Φεστιβάλ Τέχνης Βαρά λόγω της πανδημίας COVID-19. Οι καλλιτέχνες αναπαριστούν με τα στάχια ρυζιού συνήθως μυθικά όντα και διάφορα είδη ζώων και πουλιών, όπως αρκούδες, αετούς, αράχνες, λιοντάρια κ.α.

Το 2022 η θεματολογία των εκθεμάτων αφορούσε «πράγματα, που φέρνουν ευτυχία». Μεταξύ των αχυρένιων γλυπτών υπάρχει ένα «maneki-neko (γάτα που κάνει νεύμα)», που είναι ένα σύμβολο καλής τύχης και ένα πεύκο, που συμβολίζει τη μακροζωία.

Τέχνη Βαρά στην Αυστραλία
-------------------------

Το 2018 γλυπτά έργα τέχνης κατασκευασμένα από άχυρα εκτέθηκαν στο φεστιβάλ Γιορκ στη Δυτική Αυστραλία. Ο Ιάπωνας καλλιτέχνης Ακίρα Μορίγια προσκλήθηκε στην Αυστραλία, για να δημιουργήσει έργα τέχνης με άχυρο. Επειδή όμως στην Αυστραλία δεν υπάρχουν άχυρα ρυζιού χρησιμοποιήθηκαν άχυρα από σιτάρι.

Εξωτερικοί σύνδεσμοι
--------------------

* Εικόνες έργων τέχνης Βαρά
* βίντεο στο YouTube

Παραπομπές
----------

1. ↑  Association, Niigata Prefectural Tourism. «Uwasekigata Park». *Enjoy Niigata* (στα Αγγλικά). Ανακτήθηκε στις 22 Οκτωβρίου 2022.
2. 1 2  «Wara Art Festival, Niigata». *Japan National Tourism Organization (JNTO)* (στα Αγγλικά). Ανακτήθηκε στις 22 Οκτωβρίου 2022.
3. 1 2  says, Rosie Boylan (3 Δεκεμβρίου 2018). «Wara art from Niigata to York: Japan-inspired hay sculptures 🇯🇵 | Garland Magazine». *garlandmag.com* (στα Αγγλικά). Ανακτήθηκε στις 22 Οκτωβρίου 2022.
4. 1 2  «Welcome to Nishikan Ward, Niigata, the hometown of Wara Art». *Welcome to Nishikan Ward, Niigata, the hometown of Wara Art* (στα Αγγλικά). Ανακτήθηκε στις 22 Οκτωβρίου 2022.
5. ↑  Cole, Margherita (15 Σεπτεμβρίου 2021). «Colossal Creatures Made From Rice Straw Invade a Park in Japan». *My Modern Met* (στα Αγγλικά). Ανακτήθηκε στις 22 Οκτωβρίου 2022.
6. ↑  designboom, christina petridou I. (14 Σεπτεμβρίου 2021). «huge rice straw creatures take over the wara art festival». *designboom | architecture & design magazine* (στα Αγγλικά). Ανακτήθηκε στις 22 Οκτωβρίου 2022.
7. ↑  Newsroom (20 Οκτωβρίου 2022). «Εντυπωσιακά γλυπτά από άχυρο ρυζιού στο Wara Art Festival στην Ιαπωνία | ΣΚΑΪ». *www.skai.gr*. Ανακτήθηκε στις 22 Οκτωβρίου 2022.
8. ↑  October 1, Norm Ishimoto· Pm, 2022 at 8:55 (1 Οκτωβρίου 2022). «Rice Straw Sculptures from the 2022 Wara Art Festival». *Spoon & Tamago* (στα Αγγλικά). Αρχειοθετήθηκε από το πρωτότυπο στις 22 Οκτωβρίου 2022. Ανακτήθηκε στις 22 Οκτωβρίου 2022.


|  |  |
| --- | --- |
| 

|  |
| --- |
| * Πύλη:Ιαπωνία
 |

 |